Enne reisile või ärireisile minemist soovitame: uurida, kas vastavasse riiki sisenemiseks on tarvis vormistada sissesõiduviisa; veenduda, et Teie pass kehtib kogu reisi vältel. Mõnes riigis on seadusega sätestatud, et pass peab kehtima veel vähemalt kolm või isegi kuus kuud peale reisi planeeritud lõppu. Sel põhjusel soovitame võtta ühendust vastava riigi saatkonnaga, et täpsustada reisidokumendile esitatavaid nõudeid; tutvuda Eesti Vabariigi Välisministeeriumi kodulehel oleva infoga, millel on välja toodud erinevad viisanõuded ja muu reisimisega seotud info. Lisaks leiate sealt ka hoiatused riikide kohta, kus võivad esineda sõjategevus või muud ohud; Euroopa Liidu riikidesse reisides võtta kaasa Euroopa Ravikindlustuskaart, mille saate Tervisekassast (infotelefon: +372 669 6630); eksootilistesse riikidesse minnes, kus on võimalik nakatuda kollapalavikku, koolera, A-, B-tüüpi hepatiiti või muudesse ohtlikesse haigustesse, pidada nõu tervishoiutöötajatega vaktsineerimise vajalikkuse osas. Infot vaktsineerimise kohta leiate Eesti Tervisekassa koduleheküljelt; uurida, mis on lubatud ja keelatud pagasis vedada Euroopa Liidus ja sellest väljaspool reisides. Vastava info leiate Maksu- ja Tolliameti kodulehel; lennukiga reisides selgitada eelnevalt välja oma õigused hüvitisele ja toetusele lennuettevõttest juhul, kui lend tühistatakse või peaks hilinema, kui lennukil ei lubata maanduda, kui pagas rikutakse või kaotatakse ära. Vastava info leiate Tarbijakaitseameti kodulehel.